अध्यापकों के प्रतिनिधि बने वकील पर कार्रवाई की मांग
पंजाबीयूनिवर्सिटी के री-इंप्लाइज प्रोफेसर एसोसिएशन की मीटिंग हुई। मीटिंग में एक वकील खुद को यूनिवर्सिटी से संबंधित अध्यापकों के प्रतिनिधि के तौर पेश होने के मामले पर चर्चा की गई।
मीटिंग के दौरान अध्यापकों ने कहा कि उनकी और से किसी भी व्यक्ति को उनका पक्ष कोर्ट में रखने के लिए अधिकार नहीं दिया गया। इस तरह की गतिविधि पंजाब और हरियाणा हाईकोर्ट को गुमराह करने वाली है। इस मौके पर अध्यापकों ने अथॉर्टी से उक्त वकील के खिलाफ बनती कानूनी कार्रवाई की मांग की। इसके अलावा अध्यापकों ने कहा कि अध्यापकों की दोबारा नियुक्ति यूजीसी द्वारा प्रमाणित रीइंप्लाइमेंट पॉलिसी और यूनिवर्सिटी के ऑटोनॉमस स्टेटस आधार पर की गई है। मीटिंग में अध्यापकों ने यूनिवर्सिटी के वित्तीय संकट को कम करने के लिए यूनिवर्सिटी के विभिन्न भाईचारे को साथ लेकर संयुक्त संघर्ष शुरू करने का फैसला लिया।
इस मीटिंग में फ्री थिंकर्ज फाेरम की ओर से रण सिंह धालीवाल, प्रो. बलदेव सिंह चीमा, शेयर फॉर युनाइटेड टीचर्स की ओर से प्रो. सुरजीत सिंह, टीचर्स फॉर इंटरवेंशन इन एजुकेशन की ओर से से प्रो. गुरमुख सिंह, प्रोग्रेसिव टीचर्स कौंसिल से प्रो. वरिंदर कौशिक, प्रो. पुष्पिंदर सिंह गिल, प्रो. सतनाम सिंह संधू और प्रो. कुलबीर सिंह ढिल्लों और अन्य लोग मौजूद रहे।
hin_Deva hin_Deva hin_Deva bho_Deva